थायलंड : गुहेतून 4 मुलं सुरक्षित बाहेर काढली; मोहीम सकाळपर्यंत थांबवली\nते म्हणाले, "बाहेर काढण्यात आलेल्या मुलांची प्रकृती उत्तम आहे. उर्वरित मुलांना काढण्यासाठी पुढच्या मोहिमेची तयारी सुरू करण्यास 10 तास तयारी करावी लागणार आहे. या तयारीसाठी ही मोहीम थांबवण्यात आली आहे." 

या मोहिमेत 60 डायव्हर्स सहभागी झाले होते. यातील 40 थायलंडमधील तर 50 इतर देशांतून आले आहेत. 

आज दिवसभरात काय घडलं?

स्थानिक वेळेनुसार 5वाजून 40 मिनिटांनी पाहिल्या मुलाला बाहेर काढण्यात आलं. चारही मुलांना हॉस्पिटलमध्ये दाखल करण्यात आलं आहे. 

(बीबीसीचे प्रतिनिधी घटनास्थळाहून देत असलेल्या माहितीनुसार ही बातमी सतत अपडेट करण्यात आली आहे.)

7.44 वा. चार जणांना बाहेर काढलं.

पत्रकार परिषदेत आतापर्यंत झालेल्या मोहिमेची माहिती देण्यात आली. 

7.20 वा. चाईंग राई हॉस्पिटलला 2 रुग्णवाहिका पोहोचल्या

बीबीसीचे नीक बैक यांनी चाईंग राई हॉस्पिटलचा फोटो पाठवला आहे. तिथे आतापर्यंत दोन रुग्णवाहिका पोहोचल्या आहेत.

7.15 वा. आणखी रुग्णवाहिका रवाना

बीबीसीचे हॉवर्ड जॉन्सन यांनी आणखी रुग्णवाहिका रवाना झाल्याचं कळवलं आहे.

7.00 वा. सहा मुले बाहेर आली

गुहेतून आतापर्यंत 6 मुलांना बाहेर काढल्याचं सांगण्यात येत आहे. स्थानिक माध्यमं तसेच एएफपी या वृत्तसंस्थेनं ही बातमी दिली आहे. बीबीसीला या माहितीची स्वतंत्रपणे खातरजमा करता आलेली नाही. 

दरम्यान, अमेरिकेचे राष्ट्राध्यक्ष डोनाल्ड ट्रंप यांनी अमेरिका या मोहिमेत थायलंडसोबत काम करत असल्याचं म्हटलं आहे. मोहिमेत सहभागी टीमचं त्यांनी कौतुक केलं आहे. 

लेफ्टनंट जनरल काँगचीप टंट्रावनीट यांनी सांगितलं. अजून चार मुलं काही वेळातच गुहेतून बाहेर येतील. गुहेतील डायव्हरच्या बेस कॅंपवर ही मुलं पोहोचली आहेत, ही मुलं काही वेळातच बाहेर येतील, असं ते म्हणाले.

चाईंग प्रांताचे मुख्य आरोग्य अधिकारी टोसाथेप बूंथाँग यांनी दोन मुलांना या गुहेतून बाहेर काढण्यात आल्याचं म्हटलं आहे. ही मुलं सध्या गुहेनजीक उभारण्यात आलेल्या फिल्ड हॉस्पिटलमध्ये आहेत. त्यांच्या प्रकृतीची तपासणी करण्यात येत असून अजून त्यांना चाईंग राई हॉस्पिटलमध्ये पाठवण्यात आलेलं नाही, असं त्यांनी सांगितलं. 

पहिली रुग्णवाहिका निघाली.

गुहेपासून सर्वांत जवळचं हॉस्पिटल 1 तासाच्या अंतरावर आहे, अशी माहिती बीबीसीचे प्रतिनिधी जॉन्सन यांनी दिली. हॉस्पिटलच्या जवळ या मुलांचे पालक आणि नातेवाईक थांबले आहेत. 

प्राधान्य कसं ठरवलं?

शनिवारी या गुहेत डॉक्टरांनी...\n\ntl;dr:
थायलंडमध्ये गुहेत अडकून पडलेल्या 12पैकी 4 मुलांना बाहेर काढण्यात यश आलं आहे. मोहिमेचे प्रमुख नारोंगसॅक ओसोट्टानाकॉर्न यांनी पत्रकार परिषदेत ही माहिती दिली. तुर्तास ही मोहीम थांबवण्यात आली असल्याचं त्यांनी सांगितलं. सोमवारी सकाळी पुन्हा मोहीम सुरू केली जाणार आहे.